**САВЈЕТ ЗА РАЗВОЈ И ЗАШТИТУ ЛОКАЛНЕ САМОУПРАВЕ**

**И З В Ј Е Ш Т А Ј**

**О РАДУ САВЈЕТА ЗА РАЗВОЈ И ЗАШТИТУ ЛОКАЛНЕ САМОУПРАВЕ ЗА ПЕРИОД АПРИЛ – ДЕЦЕМБАР 2015. ГОДИНЕ**

**Беране, марта 2016. године.**

**И З В Ј Е Ш Т А Ј**

**О РАДУ САВЈЕТА ЗА РАЗВОЈ И ЗАШТИТУ ЛОКАЛНЕ САМОУПРАВЕ ЗА ПЕРИОД МАРТ – ДЕЦЕМБАР 2015 ГОДИНЕ**

На основу члана 19. Одлуке о Савјету за развој и заштиту локалне самоуправе (''Сл. Лист РЦГ-општински прописи бр. 32/05 и 35/05) и члана 33 и 37 Статута општине Беране (''Сл. Лист РЦГ-Општински прописи бр. 21/04 и 34/06 и Сл. Лист ЦГ – Општински прописи бр. 6/11), Скупштина општине Беране, на предлог Одбора за избор и именовање, на сједници одржаној 31. Марта и 01. И 06. Априла 2015. године, донијела је Одлуку о избору Савјета за развој и заштиту локалне самоуправе у саставу: Александар Лабудовић, Благоје Шарић, Драган Чукић, Радослав Рачић, Милена Обрадовић, Славен Обадовић, Мићун Бабовић, Бранко Чуљковић и Дејан Фемић.

Прва конститутивна сједница Савјета је одржана 08.05.2015. године, којом је предсједавао предсједник Скупштине, Горан Киковић , на којој је изабран предсједник Савјета Драган Чукић и секретар Милена Обрадовић.

Савјет се бира на мандатни период од 5 година. Законом о локалној самоуправи и одлуком о савјету за развој и заштиту локалне самоуправе, утврђена су права и обавезе Савјета за развој и заштиту локалне самоуправе, као самосталног и независног тијела Општине и дата надлежност разматрања најважнијих питања живота и рада у локалној заједници, која су од интереса за подизање квалитета живота локалног становништва.

На основу овлашћења која Савјет има у складу са чланом 145 Закона о локалној самоуправи, Савјет има право да:

1) Државним органима, органима локалне самоуправе и јавним службама, које врше јавна овлашћења подносе предлоге за унапређивање, развој и заштиту локалне самоуправе, за подизање квалитета, јавних услуга;

2) Поднесе предлог државним органима и јавним службама чији оснивач је Држава за заштиту уставом и законом утврђених права и дужности локалне самоуправе;

3) Тражи мишљење од надлежних државних органа и јавних служби о примјени закона који су од непосредног утицаја за развој локалне самоуправе.

4) Поднесе предлог Скупштини и предсједнику Општине за доношење одлука и других прописа којима се утврђују права и обавезе грађана као и предлог за заштиту слобода и права локалног становништва.

Савјет може да:

- државним органима упути предлог који има карактер законодавне иницијативе за доношење закона и других аката, којима се утврђују положај и дужности Општине и слободе и права локалног становништва;

- поднесе Уставном суду иницијативу за покретање поступка за оцјену уставности закона и уставности и законитости других аката у случају ако се законом или другим актом нарушава право на локалну самоуправу или се нарушавају права и слободе локалног становништва;

- предложи државним органима мјере за побољшање стања и остваривања слобода и права грађана;

- да Скупштини општине и предсједнику Општине упути предлог за предузимање мјера ради ефикаснијег остваривања права грађана и подизања квалитета јавних услуга.

Савјет је дужан да:

- разматра питања од значаја за рад и функционисање органа локалне самоуправе, органа локалне управе и јавних служби када оне остварују своје функције или када повређују права локалног становништва;

- упути захтјев за заштиту права државним органима, органима локалне самоуправе, органима локалне управе и јавних служби ако се њиховим актима нарушавају слобода и права локалног становништва.

Од конститутисања, па до подношења извјештаја Савјет је одржао 5 сједницa на којима су разматрана сва питања од значаја за функционисање и развој локалне самоуправе.

На 5 сједници одржаној 22.03.2016. године, Савјет је једногласно усвојио Извјештај о раду Савјета за развој и заштиту локалне самоуправе за период април – децембар 2015. године.

Сасвјет је анaлизирао и сагледавао стање у области планирања и уређења простора, комуналним дјелатностима, инвестиционој и буџетској политици, заштити животне средине, социјалној заштити, култури, спорту и другим областима.

Савјет је дао значајан број препорука и сугестија према органима локалне самоуправе, органима локалне управе, јавним службама, државним органима и другим субјектима и поднио одређени број иницијатива у циљу побољшања стања у овим областима.

За подизање нивоа квалитета услуга у комуналним дјелатностима, Савјет је подржао реализацију програмских активности, предузећа из ове области које се односе на уређење, града, одржавање чистоће, јавних површина уредно водоснадбијевање, проширење водоводне мреже одржавању објеката комуналне инфраструктуре и побољшање техничке опремљености.

На сједницама се поред горе наведеног расправљало и о питањима и предлозима чланова Савјета, као што су:

* поправка расвјете у Парку поред Храма, као и у другим дјеловима града,
* упућен је зхтјев Секретаријату за комунално-стамбене послове и саобраћај, да отпочне иницијативу за уклањање напуштених возила.
* услови подизања кредита и задужења Општине, односно, гдје ће та средства бити уложена и у које сврхе,
* проблеми паркирања у фреквентним улицама,
* реконструкција градске капеле и паркинг простора испред ње.

Савјет је у континуитету пратио све области и разматрао питања из своје надлежности, давао предлоге и подносио иницијативе за њихово рјешавање и на тај начин дао дорпинос развоју локалне заједнице.

Сарадња Савјета са локалном управом није на завидном нивоу, из разлога што на доста постављених и упућених захтјева и предлога Савјет није добио одговоре. У наредном периоду очекујемо да се та сарадња унаприједи. Напомињемо да је сарадња са Службом Скупштине била изванредна и очекујемо да и у наредном периоду остане на таквом нивоу.

Рад Савјета је доступан јавности путем сајта Општине Беране у складу са Одлуком о Савјету у циљу подстицања грађана и других заинтересованих субјеката за покретање иницијатива према Савјету ради унапређења и заштите њихових интереса и развоја локалне самоуправе.

У циљу задовољавања потреба локалног становништва и афирмације непосредног одлучивања и учествовања грађана у доношењу одлука од заједничког интереса, неопходно је наставити са активностима у пружању стручне помоћи органима Мјесних заједница, како би се побољшало учешће грађана у раду локалне самоуправе.

Истраживања показују да влада апатичност грађана према раду локалне самоуправе тј. незаинтересованост, несхватање значаја вршења функције у раду локалне самоуправе, као и непознавању начина на који би се утицало на рад органа локалне самоуправе.

Савјет ће и убудуће наставити да ради на чвршћем повезивању локалне самоуправе и грађана, на начин што ће подстицати грађане да више учествују у доношењу одлука, кроз подношење иницијатива, учешћа на јавним расправама и на други начин.